พาณิชย์เผย ธ.ค.ส่งออก -8.73% นำเข้า -9.23%
พาณิชย์เผย ธ.ค.58 ส่งออก -8.73% นำเข้า -9.23% ส่งผลให้ดุลการค้าเกินดุล 1,487 ล้านดอลล์
26 ม.ค. 2559

กระทรวงพาณิชย์ แถลงภาวะการค้าระหว่างประเทศในเดือน ธ.ค.58 การส่งออกมีมูลค่า 17,100 ล้านเหรียญสหรัฐฯ ติดลบ 8.73% ขณะที่นำเข้ามีมูลค่า 15,613 ล้านเหรียญสหรัฐฯ ติดลบ 9.23% ส่งผลให้ดุลการค้าในเดือน ธ.ค.58 เกินดุล 1,487 ล้านเหรียญสหรัฐฯ
ทั้งนี้ส่งผลให้ปี 58 มีการส่งออกลดลง 5.78% มูลค่า 214,375 ล้านเหรียญสหรัฐฯ ขณะที่การนำเข้าลดลง 11.02% มีมูลค่า 202,654 ล้านเหรียญสหรัฐฯ ส่งผลให้ดุลการค้าของปี 58 เกินดุล 11,721 ล้านเหรียญสหรัฐฯ
ด้านนายสมเกียรติ ตรีรัตนพันธ์ ผู้อำนวยการสำนักงานนโยบายและยุทธศาสตร์การค้า เปิดเผยว่า สาเหตุที่การส่งออกปี 58 หดตัว 5.78% มีสาเหตุสำคัญจากเศรษฐกิจโลกยังไม่ฟื้นตัว รวมทั้งราคาน้ำมันที่ลดลงกระทบต่อมูลค่าการส่งออกสินค้าที่เกี่ยวเนื่องกับน้ำมัน อีกทั้งยังกดดันให้สินค้าเกษตรอยู่ในระดับต่ำ แต่อย่างไรก็ดีในปี 58 ไทยสามารถกลับมาเกินดุลการค้าได้สูงสุดในรอบกว่า 6 ปี